جمع کاراجا، عسگرلیک سونراسی فئوریه 1967-جی ایلده گیتاراچی مئهمئت سویارسلانین قوردوغو آپاش‌لار قروپو ایله تانیش اولدو. آپاش‌لار داها اول‌لر قرب طرزی موسیقی یاراتماقدا ایدی آنجاق کاراجا ایله تانیش اولدوق‌دان سونرا موسیقی داها شرق مدنیتین‌دن ایزلر داشیماغا باشلادی. کاراجا، قروپ ایله بیرلیکده قیزیل میکروفون موسابیقه‌سینه 1967-جی ایلده یئنه قاتیلدی. موسابیقه‌یه ائمراه ماهنی‌سی ایله ایشتیراک ائتدی‌لر. ارزوروم‌لو ائمراهین شئیرینه جمع کاراجانین بسته یازدیغی بیر ماهنی ایدی بو. موسابیقه‌ده کاراجا 2-جی اولدو آنجاق 1-جی قروپ‌دان داها چوخ دقت یئتیردی‌لر. جمع کاراجا و آپاش‌لار، 1968-جی ایلده آلمانیایا گئدیب 'فئردی کلئین اورکئستری ایله وال‌لار قئید ائتدی. بو دؤورده سویارسلان ماهنی‌سی "رئسیمدئکی گؤزیاش‌لاری"، کاراجانین ائمراه‌دان سونراکی ایکینجی خیت ماهنی‌سی اولدو. بو وال سونراسی بؤیوک بیر تورکیه تورنئسی کئچیریلدی. آلمانیادا کوْنسرت‌لر داوام ائتدی. آیریجا خاریجه آچیلماق اۆچون اینگیلیس بیر وال قئید ائدیلدی. بون‌لار "رئسیمدئکی گؤزیاش‌لاری" و "ائمراه"این اینگیلیس وئرسیالارییدی. بو دؤورده جمع کاراجا، تئاتر سنت‌چی‌سی مئریچ باشاران ایله ائولندی. سئنئ سونوندا میللیئت قازئتی‌نین 1968-جی ایلده ان سئویلن کیشی موغنّی‌لر آنکئتینده 4-جو اولدو. ایلین مئلودیلئری آنکئتینده ایسه "رئسیمدئکی گؤزیاش‌لاری" تورکجه ماهنی‌لار ایچینده 3-جو یئر توتدو. تورک دیلینده و خاریجی دیل‌لرده قاریشیق سیاهیدا ایسه رئسیمدئکی گؤزیاش‌لاری 9-جو، جمع کاراجا بسته‌سی "اومیت تارلالاری" ایسه 24-جو اولدو. 1969-جو ایلده قروپ ایچینده فیکیر آیری‌لیق‌لاری اولماغا باشلادی. جمع کاراجا، داها سیاسی موسیقییه کئچمک ایستیرکن، سویارسلان بو دییشمه‌یه قارشی ایدی. "بو سون اولسون/فئلئک بئنی" والین‌دان سونرا قروپ داغیلدی. عئینی ایل جمع کاراجا، بونالیم قروپونون پرودوسئرلیگینی و مئنئجئرلیگینی ائتمه‌یه باشلادی. ایلک والی "تاش وار کادین یوک/یئتئر آرتیک کادین" ماهنی‌لارینین ایکی‌سی‌نین ده سؤز و بستکار آدی اولاراق جئم کاراجانین دا آدی گؤرونمکده‌دیر. بو وال‌دان سونرا بو ایشی بوراخان کاراجا، قروپون باتئریستی هوسئیین سولتانوغلونو اؤز قروپو کارداش‌لارا دعوت ائتمیش‌دیر.